പാര്ട്ടി ജനറല് സെക്രട്ടറിയെന്ന അവകാശവാദം വി.കെ. ശശികലക്കെതിരെ പരാതി നല്കി എ.ഐ.എ.ഡി.എം.കെ ചെന്നൈ: തമിഴ്നാട് മുന് മുഖ്യമന്ത്രി ജെ. ജയലളിതയുടെ തോഴി വി.കെ. ശശികലക്കെതിരെ പരാതി നല്കി എ.ഐ.എ.ഡി.എം.കെ. നാലുവര്ഷം മുമ്ബ് താല്കാലിക ജനറല് സെക്രട്ടറി സ്ഥാനത്തുനിന്ന് ശശികലയെ മാറ്റിയതാണെന്നും എന്നാല് ഇപ്പോഴും ജനറല് സെക്രട്ടറിയാണെന്ന് അവകാശപ്പെടുന്നുവെന്നും ചൂണ്ടിക്കാട്ടിയാണ് പരാതി.പാര്ട്ടി ഓര്ഗനൈസേഷനല് സെക്രട്ടറി ഡി. ജയകുമാറാണ് മാമ്ബളം െപാലീസില് പരാതി നല്കിയത്. ഐ.പി.സി വകുപ്പുകളായ 153എ, 419, 505 ബി എന്നിവ പ്രകാരം കേസെടുക്കണമെന്നാണ് ആവശ്യം. ഒക്ടോബര് 17ന് ശശികല അണ്ണാ ഡി.എം.കെയുടെ കൊടി വെച്ച കാറിലെത്തി എം.ജി.ആര്, ജയലളിത സമാധികളില് ആദരാജ്ഞലിയര്പിക്കുകയും പാര്ട്ടി സുവര്ണ ജൂബിലിയാഘോഷത്തോടനുബന്ധിച്ച് ചെന്നൈ രാമപുരത്തെ എം.ജി.ആറിെന്റ വസതിയില് നടന്ന ചടങ്ങില് അണ്ണാ ഡി.എം.കെ പതാക ഉയര്ത്തുകയും ചെയ്തിരുന്നു. ചടങ്ങില് അനാഛാദനം ചെയ്യപ്പെട്ട ശിലാഫലകത്തില് ശശികലയെ അണ്ണാ ഡി.എം.കെ ജനറല് സെക്രട്ടറിയെന്ന് വിശേഷിപ്പിച്ചിരുന്നതും വിവാദമായിരുന്നു. പാര്ട്ടിയുമായി ശശികലക്ക് യാതൊരു ബന്ധവുമില്ലെന്ന് സുപ്രീംകോടതിയും തെരഞ്ഞെടുപ്പ് കമീഷനും വ്യക്തമാക്കിയതാണെന്ന് ചൂണ്ടിക്കാട്ടിയാണ് പരാതി. എ.ഐ.എ.ഡി.എം.കെയുമായി ബന്ധപ്പെട്ട എല്ലാ അവകാശവാദങ്ങളും സുപ്രീംകോടതിയില് വരെ പരാജയപ്പെട്ടതോടെ ശശികല അറിഞ്ഞുകൊണ്ട് നിയമം കൈയിലെടുത്ത് പാര്ട്ടി ജനറല് സെക്രട്ടറിയാണെന്ന് അവകാശപ്പെടുകയും ആശയകുഴപ്പം സൃഷ്ടിക്കുകയും ചെയ്യുന്നു ജയകുമാറിന്റെ പരാതിയില് പറയുന്നു. ശശികലക്ക് എ.ഐ.എ.ഡി.എം.കെയുടെ പ്രാഥമിക അംഗത്വം പോലുമില്ല. എന്നാല് പാര്ട്ടി പതാക ഉപയോഗിച്ച് പൊതുജനങ്ങളെ തെറ്റിദ്ധരിപ്പിക്കുന്നു. സംഭവവുമായി ബന്ധപ്പെട്ട് ഡി.ജി.പിക്ക് നേരത്തേ പരാതി നല്കിയിരുന്നതായും ജയകുമാര് പറയുന്നു. അണ്ണാ ഡി.എം.കെയുമായി വി.കെ ശശികലക്ക് യാതൊരു ബന്ധവുമില്ലെന്ന് പാര്ട്ടി ജോ. കോ ഒാഡിനേറ്ററും തമിഴ്നാട് പ്രതിപക്ഷ നേതാവുമായ എടപ്പാടി പളനിസാമി വ്യക്തമാക്കിയിരുന്നു. ബുധനാഴ്ച ഗവര്ണര് ആര്.എന് രവിയെ സന്ദര്ശിച്ചതിനുശേഷം മാധ്യമ പ്രവര്ത്തകരുമായി സംസാരിക്കുകയായിരുന്നു അദ്ദേഹം. ശശികലയെയും അവരുടെ പ്രവര്ത്തനങ്ങളെയും ഗൗരവമായി കാണുന്നില്ല. കോടതിയും തെരഞ്ഞെടുപ്പ് കമീഷനും തങ്ങള് നയിക്കുന്നതാണ് യഥാര്ഥ അണ്ണാ ഡി.എം.കെയെന്ന് ഇതിനകം വ്യക്തമാക്കിയിട്ടുണ്ട്. ശശികല നിലവില് അണ്ണാ ഡി.എം.കെയില് അംഗമല്ല. ശശികലയുടെ ചില നടപടികളെ മാധ്യമങ്ങള് പെരുപ്പിച്ച് കാണിക്കുകയാണ്. അണ്ണാ ഡി.എം.കെ ജനറല് സെക്രട്ടറിയാണെന്ന് സ്വയം അവകാശപ്പെട്ടുകൊണ്ട് ചെയ്യുന്ന പ്രവര്ത്തനങ്ങളെ നിയമപരമായി നേരിടുമെന്നും അദ്ദേഹം അറിയിച്ചു.